**Contract de servicii**

**nr. ............ data ...................**

**1. Părțile contractante**

În temeiul Legii nr. 98 din 19 mai 2016 privind achizițiile publice, s-a încheiat prezentul contract de prestare de servicii,

**între**

**...................................** cu sediul în ......................................, cod fiscal nr. ..................., cont ......................................... deschis la ..............................., legal reprezentata de **...............................**, denumită în continuare **achizitor**, pe de o parte, și

**............................**, cu sediul in .............................., CIF ........................., înregistrata la Registrul Comerțului sub nr. ............................., cont bancar nr. ...................................... deschis la ..............................., reprezentata de .................................., în calitate de Administrator, denumita în continuare Prestator, pe de altă parte.

***2. Definiții***

2.1 - În prezentul contract următorii termeni vor fi interpretați astfel:

a) ***Contract*** - prezentul contract și toate anexele sale;

b)***achizitor și prestator*** - părţile contractante, așa cum sunt acestea numite în prezentul contract;

c) ***prețul contractului* -** prețul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligațiilor asumate prin contract;

d)***servicii*** *-* activități a căror prestare face obiect al contractului;

e)***produse*** - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract şi pe care prestatorul are obligația de a le furniza aferent serviciilor prestate conform contractului;

f)***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi prețul contractului***

4.1. - Prestatorul se obligă să presteze servicii de organizare campanie informare și conștientizare, în perioada/perioadele convenite şi în conformitate cu obligațiile asumate prin prezentul contract, în perioada convenită şi în conformitate cu obligațiile asumate prin prezentul contract. Serviciile se prestează în cadrul proiectului *,,* *ȘCOALA MEA - Măsuri de educație adaptată nevoilor preșcolarilor și elevilor cu părinții plecați în străinătate” ID POCU/784/6/24/139688* finanțat în cadrul Programul Operațional Capital Uman 2014 – 2020.

4.2. - Achizitorul se obligă să plătească prestatorului prețul convenit pentru îndeplinirea integrala a obiectului contractului.

4.3. - Prețul convenit pentru îndeplinirea contractului, respectiv prețul serviciilor prestate, plătibil prestatorului de către achizitor conform graficului de plăți, este de .....................lei la care se adaugă T.V.A. ..................... lei.

**5. *Durata contractului***

5.1 – Durata prezentului contract este de la data semnării lui si până la data îndeplinirii obligațiilor contractuale reciproce;

5.2 – Execuția contractului se va finaliza cel mai târziu la data de ...................

**6. *Documentele contractului***

6.1 - Documentele contractului sunt:

a) Propunere tehnica

b) Caiet de sarcini 2769/09.02.2022

c) Propunere financiara

***7.* *Obligațiile principale ale prestatorului***

7.1- Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligațiile asumate.

7.2- Prestatorul se obligă să presteze serviciile la standardele şi/sau performanțele prezentate în propunerea tehnică, anexă la contract.

7.3 - Prestatorul se obligă să presteze serviciile în conformitate cu cerintele caietului de sarcini si cu caracteristicicile tehnice prezentat în propunerea tehnică.

7.4 - Prestatorul se obligă să despăgubească achizitorul împotriva oricăror:

1. reclamații şi acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepția situaţiei în care o astfel de încălcare rezultă din respectarea caietului de sarcini întocmit de către achizitor.

***8*. *Obligaţiile principale ale achizitorului***

8.1 – Achizitorul se obligă să plătească prețul convenit în prezentul contract pentru serviciile prestate integral conform procesului verbal de receptie al serviciilor semnat fără obiecțiuni.

8.2- Achizitorul se obligă să recepționeze serviciile prestate în termenul convenit.

8.3 - Achizitorul se obligă să plătească preţul serviciilor către prestator în termen de 30 zile calendaristice de la primirea facturii fiscale sau de la recepția serviciilor in cazul in care data primirii facturii este anterioara recepției. Plățile în valută se vor efectua prin respectarea prevederilor legale. Documentele în baza cărora se va face plata vor fi: procesul verbal de receptie a serviciilor şi factura fiscală.

8.4 - Plata se va realiza prin ordin de plată, pe baza facturii acceptate de beneficiar, în contul pe care prestatorul se obligă să-l deschidă la trezorerie.

8.5 - Dacă achizitorul nu onorează facturile în termen de 14 zile de la expirarea perioadei prevăzute convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

***9.* *Sancţiuni pentru neîndeplinirea culpabilă a obligaţiilor***

**9.1.** Prestatorul are obligaţia de a executa serviciile contractate în perioadele înscrise în prezentul contract.

**9.2.** În afara cazului în care Beneficiarul este de acord cu o prelungire a termenului de prestare a serviciilor (prin act adiţional), orice întârziere în îndeplinirea contractului dă dreptul Beneficiarului de a solicita penalităţi Prestatorului.

**9.3.** În cazul în care Prestatorul nu îşi îndeplineşte obligaţiile asumate, atunci Beneficiarul are dreptul de a deduce din preţul Contractului, ca penalităţi, o sumă echivalentă cu 0,1% din preţul serviciilor nerealizate, pentru fiecare zi de întârziere.

**9.4.** În cazul în care Beneficiarul nu îşi onorează obligaţiile în termen de 30 de zile de la expirarea perioadei convenite la art.5, atunci acestuia îi revine obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de întârziere.

**9.5.** Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese, nu mai mari decât contravaloarea prejudiciului creat.

**9.6.** Beneficiarul îşi rezervă dreptul de a renunţa la contract, printr-o notificare scrisă adresată Prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***10. Alte responsabilităţi ale prestatorului***

10.1 - (1) Prestatorul are obligația de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

10.2 - Prestatorul este pe deplin responsabil pentru execuţia serviciilor în conformitate cu termenul convenit. Totodată, este răspunzător atât de siguranţa tuturor operațiunilor şi metodelor de prestare utilizate, cât şi de calificarea personalului folosit pe toată durata contractului.

***11. Alte responsabilităţi ale achizitorului***

11.1 - Achizitorul se obligă să pună la dispoziția prestatorului orice facilităţi şi/sau informații pe care acesta le-a cerut în propunerea tehnică şi pe care le consideră necesare pentru îndeplinirea contractului.

***12. Recepţie şi verificări***

12.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta/propunerea tehnică şi din caietul de sarcini.

12.2 - Verificările vor fi efectuate de către achizitor prin reprezentanții săi împuterniciți, în conformitate cu prevederile din prezentul contract. Achizitorul are obligația de a notifica în scris prestatorului, identitatea persoanelor împuternicite pentru acest scop.

***13. Începere, finalizare, întârzieri, sistare***

13.1 - (1) Prestatorul are obligaţia de a începe prestarea serviciilor în maximum 5 zile de la data semnării contractului.

(2) În cazul în care prestatorul suferă întârzieri, datorate în exclusivitate achizitorului, părţile vor stabili de comun acord, prelungirea perioadei de prestare a serviciului.

13.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

13.3 - Dacă pe parcursul îndeplinirii contractului prestatorul nu respectă termenul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate ,se face cu acordul părţilor, prin act adiţional.

13.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***14. Ajustarea prețului contractului***

14.1 - Pentru serviciile prestate, plățile datorate de achizitor prestatorului sunt tarifele declarate în propunerea financiară, anexă la contract.

14.2 - Preţul contractului este ferm.

***15. Subcontractanţi***

15.1 - Prestatorul are obligația, în cazul în care subcontractează părţi din contract, de a încheia contracte cu subcontractanţii desemnați, în aceleaşi condiţii în care el a semnat contractul cu achizitorul, dar numai cu acordul scris al achizitorului.

15.2 - (1) Prestatorul are obligația de a prezenta la încheierea contractului toate contractele încheiate cu subcontractanţii desemnați.

(2) Lista subcontractanţilor, cu datele de recunoaștere ale acestora, cât şi contractele încheiate cu aceştia se constituie în anexe la contract.

15.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceștia nu îşi îndeplinesc partea lor din contract.

15.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

**16**. ***Cesiunea***

16.1 - Prestatorul are obligaţia de a nu transfera total sau parţial obligaţiile sale asumate prin contract. Este permisă doar cesiunea creantelor nascute din acest contract, obligaţiile născute rămȃnȃnd în sarcina părţilor contractante, astfel cum au fost stipulate şi asumate iniţial.

16.2 - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

17.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***18. Soluţionarea litigiilor***

18.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătorești din România.

***19. Limba care guvernează contractul***

19.1 - Limba care guvernează contractul este limba română.

***20. Comunicări***

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

20.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***21.*** ***Încetarea prezentului contract:***

21.1 – La ȋmplinirea termenului pentru care a fost încheiat.

21.2 – Prin denunţarea unilaterală de către achizitor, fără nicio notificare prealabilă adresată prestarorului, în cazul în care acestuia i se retrage autorizaţia de funcționare, intră în procedura de reorganizare judiciară sau este declarat în stare de faliment. În acest caz, prestarorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

21.3 – Prin denunțare unilaterală, cu o notificare prealabilă adresată prestatorului, în cazul în care acesta nu îşi îndeplinește la timp şi în bune condiții oricare dintre obligațiile ce-i revin.

21.4 – Prin denunțare unilaterală de către achizitor ȋn cazul apariției unor circumstanțe care nu au putut fi prevăzute la data încheierii contractului şi cu condiția ca acesta să notifice prestatorul.

21.5 – Prin acordul scris al părţilor.

21.6 – În orice alte cazuri prevăzute de lege.

***22. Clauza de confidentialitate***

1. Termeni și definiții

Pentru clara și completa înțelegere a dispozițiilor prezentei clauze, în cuprinsul acesteia, termenii folosiți vor avea următorul înțeles:

- Prin Informații confidențiale se înțeleg: (i)orice date (inclusiv dar fără a se limita la date cu caracter personal ale reprezentanților, angajaților, contractorilor sau delegaților celeilalte Părți), informații, documente, documentații tehnice și proceduri, sau orice alte documente, indiferent de suport, care ajung la cunoștința Părților în timpul sau în legătură cu executarea Contractului; (ii) informaţii, idei sau materiale de natură tehnică ca rezultate de cercetare şi dezvoltare, desene/planuri şi specificaţii şi alte materiale sau concepte referitoare la produse şi producţie; (iii) informaţii, idei sau materiale de afaceri cum sunt informaţii financiare ne-publice, informaţii privind costuri, profituri, produse, marketing, planuri de vânzare şi previziuni, planuri de business şi planuri financiare şi previziuni şi proiecte de dezvoltare şi oportunităţi, produse nelivrate pieţei, alte documente care reprezintă poziţia pe piaţă a Părților.

II. Obligații reciproce de confidențialitate

22.1. Părțile se angajează ca, pe întreaga durată de valabilitate a contractului încheiat între ele, precum și pe o perioadă de 2 ani de la data încetării contractului, din orice cauză ar fi aceasta, să:

* exercite cel puțin același grad de diligență cu privire la Informațiile Confidențiale ale Părții co-contractante pe care îl exercită pentru a-și proteja propriile Informații Confidențiale de natură similară; și
* la nivel minim, vor adopta, menține și urma practici și proceduri de securitate scrise și cuprinzătoare care sunt suficiente pentru a proteja Informațiile Confidențiale împotriva oricărei (a) divulgări, acces, utilizări sau modificări neautorizate; (b) utilizări abuzive, furt, distrugeri sau pierderi; sau (c) incapacități de a justifica deținerea respectivelor Informații Confidențiale.

22.2. Fără a limita caracterul general al prevederilor de mai sus, Părțile vor folosi sau reproduce Informațiile Confidențiale doar în măsura în care este necesar să-și îndeplinească obligațiile în conformitate cu Contractul sau orice comandă de lucrări sau dispoziție similară în conformitate cu Contractul. În plus, Părțile vor divulga Informațiile Confidențiale doar personalului (angajaților) care justifică o nevoie a cunoașterii respectivelor Informații Confidențiale (și doar în măsura în care este necesar) pentru îndeplinirea scopurilor prevăzute în Contract.

22.3. Părțile se vor asigura că (a) fiecare angajat al lor care va intra în contact cu Informațiile Confidențiale va fi obligat să își respecte obligațiile de confidențialitate stabilite în prezentul document; și (b) mențin și urmează practici și proceduri de securitate care sunt suficiente pentru a detecta tipare, practici sau forme specifice de activitate care indică existența posibilă a unui furt sau a unei utilizări abuzive a Datelor cu Caracter Personal. Părțile vor raporta în mod prompt toate aceste incidente sau activități suspicioase. Părțile declară că vor realiza evaluări regulate ale riscurilor pentru a identifica și evalua în mod rezonabil riscurile interne și externe anticipabile asupra securității, confidențialității și integrității evidențelor electronice, imprimate pe hârtie și de altă natură care conțin Date cu Caracter Personal și vor evalua și îmbunătăți, după caz, eficacitatea mecanismelor de protecție pentru limitarea unor asemenea riscuri.

22.4.Părțile nu vor transmite Informațiile Confidențiale fără a obține aprobarea prealabilă a celeilalte părți. Dacă orice Informații Confidențiale sunt transmise (prin corespondență, bandă magnetică, transmisie prin email sau orice alte suporturi de comunicare) respectiva Parte va folosi și se va asigura că angajații săi vor folosi cel mai înalt nivel de diligență pentru a proteja respectivele informații împotriva intruziunii, intervențiilor neautorizate, furtului, pierderii și încălcărilor de confidențialitate.

22.5.Părțile vor înștiința reciproc în mod prompt (și în orice caz în maxim 24 de ore din momentul în care iau cunoștință) în scris, cu privire la orice daună accidentală sau intenționată, alterare, distrugere, divulgare neautorizată, pierdere, utilizare abuzivă sau furt al sau asupra Informațiilor Confidențiale (inclusiv accesul neautorizat la sau utilizarea Datelor cu Caracter Personal aparținând celeilalte Părți, manevrarea sau ștergerea inadecvată a datelor, furt al unor informații și/sau divulgarea neautorizată accidentală sau intenționată a Informațiilor Confidențiale) aflate în legătură cu Contractul. Părțile își vor oferi reciproc întreaga cooperare pentru a investiga, remedia și reduce impactul efectelor incidentului

22.6.Obligațiile de confidențialitate asumate în prezentul document nu se vor aplica în măsura în care Părțile pot demonstra, prin dovezi clare și convingătoare, că respectivele informații:

* + 1. sunt sau au devenit în general cunoscute, fără nicio încălcare de către Părți a prevederilor prezentei clauze sau a oricărui alt contract încheiat de către Părți;
    2. se aflau în mod legal în posesia Părții, fără restricții de confidențialitate, înainte ca respectiva Parte să le primească conform celor precizate în prezenta clauză;
    3. au fost obținute în mod legal de Parte de la o terță parte care avea dreptul de a divulga respectivele informații, fără restricții de confidențialitate sau izvorând din dreptul de proprietate;
    4. au fost dezvoltate în mod independent de către Parte fără utilizarea sau prin referire la Informațiile Confidențiale;
    5. fac obiectul unui contract scris în conformitate cu care Partea a autorizat Partea co-contractantă să divulge informațiile respective.

22.7. Obligațiile de confidențialitate instituite prin prezenta clauză nu se vor aplica în măsura în care Părțile sunt obligate să divulge Informațiile Confidențiale în conformitate cu prevederile legii sau cu o dispoziție a unei instanțe, agenție de reglementare sau altă autoritate guvernamentală cu jurisdicție.

***23. Legea aplicabilă contractului***

23.1 - Contractul va fi interpretat conform legilor din România.

Pârțile au înțeles să încheie azi, ........................, prezentul contract în 2 (două) exemplare, câte unul pentru fiecare parte.

|  |  |
| --- | --- |
| **Achizitor,** | **Prestator,** |